Strikk en humle!                                                                              [image: ]

[bookmark: _GoBack]Her er en strikkeoppskrift på en liten humle.  Du kan jo strikke større eller mindre, hvis du vil, og i alle slags farger!  Det er best å bruke bambuspinner, men du kan også bruke pinner av metall.  Vi har brukt tynn alpakka og pinner nr. 3.  Humla er litt rundt foran, og litt spiss bak.

Legg opp 6 masker i bunnfarge på 3 pinner, 2 masker på hver pinne.  Strikk rundt, 1 omgang.
Øk: Ta opp 1 maske mellom hver 2. maske.  Nå har du 9 masker til sammen.
Strikk 2 omganger.
Øk: Ta opp en maske på hver pinne.  Nå har du 12 masker.
Strikk 2 omganger.
Øk: Ta opp en maske på hver pinne.  Nå har du 15 masker.
Strikk 2 omganger.
Strikk 3 striper i en annen farge: For eksempel 2 omganger gult, 2 omganger brunt osv.  Avslutt med 2 omganger brunt.
Fest trådene og stapp litt garn (trådender eller litt restegarn) inn i kroppen.
Fell 1 maske pr pinne til du har 4 masker igjen pr pinne.
Strikk 1 omgang, fell en maske pr pinne, nå har du 3 masker igjen pr pinne. 
Strikk 1 omgang, fell en maske pr pinne, nå har du 2 masker igjen pr pinne.
Fell en maske pr pinne (du har nå 3 masker igjen), og fell av.

Strikk små vinger, med noen masker, sy på vinger og øyne.

